ועדת הפנים והגנת הסביבה, כנסת 23, פרוטוקול מספר 1, 2020-05-27 19:45

איתן גינזבורג: חברי הכנסת, אני מתכבד לפתוח את ועדת הפנים והגנת הסביבה של הכנסת, ויש לי כבוד גדול להציע לוועדה לבחור את היושבת-ראש שתכהן כאן כיושבת-ראש הוועדה.

איתן גינזבורג: בהתאם להוראות סעיף 106(א)(1) לתקנון הכנסת, ועדת הכנסת צריכה להמליץ על יושב-ראש הוועדה; ועדת הכנסת המליצה על חברת הכנסת מיקי חיימוביץ' לכהן כיושבת-ראש ועדת הפנים והגנת הסביבה, וזה נראה לי הדבר הכי טבעי והכי נכון שיכול להיות, שאת, כמי שהנושא הזה כל כך בוער בעצמותייך והחלטת להקדיש בעצם את כל חייך לתפקיד - - -

אלעזר שטרן: לנושא, לנושא.

אלעזר שטרן: לא לתפקיד.

איתן גינזבורג: נכון, נכון.

איתן גינזבורג: לנושא.

איתן גינזבורג: סליחה, לנושא.

איתן גינזבורג: לתחום, לתחומים הרבים.

איתן גינזבורג: וכמי שמגיע מהרשות המקומית, וביליתי פה הרבה מאוד בחדר הזה, אני יודע איזה אתגרים ואיזה עניין יש במקום הזה.

איתן גינזבורג: ואני מאחל לך הרבה מאוד הצלחה.

איתן גינזבורג: אבל לפני זה נעלה את זה להצבעה ואז נמשיך בברכות.

איתן גינזבורג: מי בעד בחירתה של חברת הכנסת חיימוביץ' ליושבת-ראש?

איתן גינזבורג: בעד – 4

איתן גינזבורג: יש מתנגדים?

איתן גינזבורג: אין נמנעים.

איתן גינזבורג: אני מודיע על בחירתך ליושבת-ראש הוועדה.

איתן גינזבורג: בהצלחה רבה.

מיכל (מיקי) חיימוביץ': תודה רבה.

איתן גינזבורג: אני מציע שיושב-ראש הכנסת יאמר כמה דברים.

איתן גינזבורג: אבל לפני כן, אדוני, נעביר לה את פטיש ניהול הישיבה.

איתן גינזבורג: מעכשיו זה עלייך.

מיכל (מיקי) חיימוביץ': תודה רבה.

יריב לוין: קודם כל, מיקי, ברכות.

יריב לוין: כבר הספקתי להגיד לך שאני מעריך שהוועדה תשנה את שמה לוועדה להגנת הסביבה והפנים.

יריב לוין: ואני מניח שנראה פה דגש על נושאים שהם מאוד מאוד חשובים ולא תמיד קיבלו את הבמה המרכזית שהיו צריכים לקבל, ואני בטוח שתטביעי פה חותם אמיתי בדבר שהוא ליבת הסיבה שבגללה באת לחיים הציבוריים.

יריב לוין: כך שאני בטוח שהוועדה הזאת תהיה מוקד מאוד מאוד משמעותי גם להעלאה של סוגיות שמשפיעות על החיים של כל אחת ואחד מאתנו, וגם מוקד של עשייה ודחיפה של דברים בתחומים שאולי לא תמיד היו בקדמת הבמה ובקדמת סדרי העדיפויות.

יריב לוין: וכמובן, טוב לדעת שיש פה עוד מאחז שנכבש על ידי אוהדי הפועל - - -

מיכל (מיקי) חיימוביץ': הנה, באתי עם אדום במיוחד.

יריב לוין: בדיוק.

יריב לוין: אני ניסיתי גם כמיטב יכולתי - - -

איתן גינזבורג: בזוויות מסוימות העניבה שלך - - -

יריב לוין: אני יכול לאחל לך הרבה הצלחה ויאללה הפועל.

מיכל (מיקי) חיימוביץ': תודה רבה.

מיכל (מיקי) חיימוביץ': אני רוצה להודות לך, אדוני היושב-ראש, על זה שבאת וכיבדת אותי באופן אישי במעמד הזה.

מיכל (מיקי) חיימוביץ': ותודה רבה לכל חברי הכנסת שנשארו כאן עד מאוחר, זה גם כן מכבד אותי.

מיכל (מיקי) חיימוביץ': אני חייבת להודות שאני מאוד מתרגשת, לא חשבתי שזה יהיה עד כדי כך, אבל זה באמת מעמד מיוחד מבחינתי.

מיכל (מיקי) חיימוביץ': אני לא אשא את כל דברי הפתיחה שלי של הכניסה לתפקיד כי הם קצת יותר ארוכים והם כוללים את האני מאמין שלי ואת התוכניות, ואנחנו נעשה את זה ביום שני בדיון הראשון של הוועדה.

מיכל (מיקי) חיימוביץ': אני רק אגיד כאן

מיכל (מיקי) חיימוביץ': בהזדמנות הזאת שאני רואה בזה זכות עצומה ואחריות ענקית לעמוד בראשות ועדת הפנים והגנת הסביבה.

מיכל (מיקי) חיימוביץ': בשבועיים האחרונים כשנפגשתי עם הצוות המובחר והגדול והמקסים ורב הידע של הוועדה הזו, למדתי והבנתי עד כמה הוועדה הזאת עצומה ומוטת הכנפיים שלה כל כך גדולה.

מיכל (מיקי) חיימוביץ': יהיו לנו המון המון נושאים לעסוק בהם.

מיכל (מיקי) חיימוביץ': אני נכנסת לתפקיד הזה בענווה גדולה, אני מבטיחה למלא אותו במחויבות, בשקיפות, בתחושת שליחות, לטובת כלל הציבור הישראלי.

מיכל (מיקי) חיימוביץ': ואני מקווה להוביל דרך כאן תהליכי חקיקה חשובים, העלאת מודעות חשובה לנושאים שבשבילם אני קמה בבוקר.

מיכל (מיקי) חיימוביץ': לסיום אני רוצה לברך את חברי הוועדה, את מי שכאן שימשיך איתי לאורך הדרך, ואלה שבאו במיוחד לכאן.

מיכל (מיקי) חיימוביץ': אני מצפה מאוד לעבודה משותפת, ואנחנו נתראה ביום שני כי מחכה לנו עבודה רבה מאוד.

מיכל (מיקי) חיימוביץ': תודה רבה.

איתן גינזבורג: השר שוסטר הגיע במיוחד.

אלון שוסטר: כרגע הודעתי לעולם כולו שקרה הדבר הנכון.

אלון שוסטר: זה מדהים, ההתאמה הזאת, פחות או יותר כמו שאני מרגיש בתפקיד שלי.

אלון שוסטר: אני חושב שהעולם מחכה לשינוי הזה.

אלון שוסטר: וכן, גם אני יכול להצטרף לדברי יושב-ראש הכנסת – יישר כוח לפועלת שתשפר לנו את העולם.

אלון שוסטר: אני באופן אישי, בתפקיד שלי, מתכוון לשתף פעולה ולהוביל גם את מי שקשה לו יותר במשעולים הנכונים כדי להבטיח שגם לנינים שלנו יהיה מרחב מספיק לעשות את הטעויות שלהם.

אלון שוסטר: בהצלחה, מיקי.

מיכל (מיקי) חיימוביץ': אני יודעת שאתה תהיה שותף נאמן.

מיכל (מיקי) חיימוביץ': תודה.

מיכל (מיקי) חיימוביץ': ע'דיר, בבקשה.

ע'דיר כמאל מריח: ברכות, מברוכ, יקירתי.

ע'דיר כמאל מריח: ההתרגשות שלך ניכרת וזה ממחיש לכולנו עד כמה את במקום הנכון, כי את חיה את זה, נושמת את זה, וזה יהיה תענוג גדול שנשתף פעולה, כי מהיום הראשון שתינו מדברות על הדברים שאנחנו רוצות ליישם, וזאת תהיה זכות גדולה לעבוד בשיתוף פעולה יחד עם כל החבר'ה מכלל הסיעות כי יש כל כך הרבה נושאים שעל הפרק.

ע'דיר כמאל מריח: ויאללה, קדימה, כולנו איתך.

מיכל (מיקי) חיימוביץ': תודה רבה.

מיכל (מיקי) חיימוביץ': חבר הכנסת יעקב אשר, בבקשה.

סליחה על האיחור.

אדוני היושב-ראש וגברתי הי ושבת-ראש, אדוני השר, שתהיה לך הצלחה בתפקידך, וליושב-ראש הכנסת כבר איחלנו.

אני בטוח שכשאת מסתכלת על שם הוועדה, אז איכות הסביבה מנצנץ לך יותר מהפנים.

אז אני, בתור ראש עיר לשעבר ובתור חבר פעיל מאוד בוועדת הפנים כאן בקדנציות האחרונות, מנסה לנצנץ לך גם את החלק הזה, לא על חשבון החלק השני.

הכול צריך תמיד לחיות ביחד, וזה היופי של הדברים אם יודעים לעשות אותם נכון, לא שאחד יהרוג את השני, אלא אחד יבנה את השני.

יש לך תפקיד מאוד מאוד חשוב שמשפיע באופן ישיר על כל אזרחי ישראל, אבל ביום-יום, לא בדברים שהם יכולים לפגוש אחת להרבה זמן, אלא ביום-יום.

אני חושב שחשוב מאוד לשמור על הרשויות המקומיות, לתת להן את העצמאות שלהן בהרבה דברים, ובדברים מסוימים כמובן גם להסתכל בהסתכלות הכללית, והרבה מאוד לחזק אותן ולשקם אותן, את אלה שצריכות, והן יבואו אלייך הרבה לוועדה, אותן רשויות שזקוקות לעזרה כזו או אחרת.

ואפשר לשקם.

אם אני יכול לדבר על העיר בני ברק שכבר מאז התקופה שלי, בלי עין הרע, מאוזנת בתקציבה, עבדה מול משרד הפנים בתוכנית הבראה גדולה.

ואני רוצה לומר דבר אחד נוסף, שהתכנון שהוא חלק גדול מאוד מהעניין כאן, תכנון זה לא רק אדריכלות.

תכנון זה רווחה וזה חינוך, וזה תרבות וזה תחבורה, זה הכול.

זה באמת הכול, אני אומר לך את זה מניסיון אישי.

אני מאחל לך הצלחה גדולה.

אני אהיה פה חדר לידך.

אם תצטרכי עזרה, את יכולה ללחוץ על הלחצן.

מיכל (מיקי) חיימוביץ': ותכנון יכול גם להיות ירוק, ואנחנו נשאף לזה.

לפעמים ירוק בהיר, לפעמים ירוק כהה.

תלוי.

בהצלחה רבה.

מיכל (מיקי) חיימוביץ': חבר הכנסת אלעזר שטרן, בבקשה.

אלעזר שטרן: יריב הוא אולי היחיד שזוכר את מה שאנחנו לא ידענו.

אלעזר שטרן: פעם היה פה בכנסת תפקיד שקראו לו: נציב הדורות הבאים.

יריב לוין: אני באמת זוכר כי אני העברתי את החוק שביטל אותו, ביחד עם משה גפני.

אלעזר שטרן: אז רציתי לומר שבשביל המצפון של יריב, אם יש לו, אז אין לי ספק שאת בראש הוועדה הזאת – ואני חושב שבגלל זה יריב היה בעד לבטל את זה אולי.

אלעזר שטרן: אני אומר את זה עכשיו לא בציניות או בצחוק.

אלעזר שטרן: זאת אומרת, אני חושב שלך בראש הוועדה הזאת יש את עיקר המרכיבים שהיה צריך לדאוג להם נציב הדורות הבאים; גם מה שחבר הכנסת אשר אמר – התכנון האורבני, גם אותו כמובן צריך להביא בחשבון את הדורות הבאים, אבל על אחת כמה וכמה כל הסוגיות של הגנת הסביבה ואיכות הסביבה.

אלעזר שטרן: את זה אנחנו באמת עושים בשביל הדורות הבאים.

אלעזר שטרן: אז מה שנקרא, לטובת כולנו, שיהיה בהצלחה.

מיכל (מיקי) חיימוביץ': תודה רבה.

יריב לוין: זו ההוכחה שלא צריך את הנציב.

אלעזר שטרן: ידעתי.

יריב לוין: אני אומר את זה באמת.

יריב לוין: אני חושב שחברי הכנסת לא צריכים נציב מעליהם.

יריב לוין: אנחנו לא פחות ואף יותר מכל אחד אחד יודעים לראות ולדאוג לדורות הבאים ולדברים שצריך לעשות גם לטווח ארוך.

יריב לוין: זאת הנחת העבודה לפחות שלי.

יריב לוין: ואני חושב שזאת הנחת העבודה שחייבת להיות בדמוקרטיה, בשביל זה בוחרים אותנו.

מיכל (מיקי) חיימוביץ': חבר הכנסת צביקה האוזר.

צבי האוזר: קודם כל, בתור שכן, וגם בתור חבר למה שאנחנו מכנים המסייעת.

צבי האוזר: יש פה ארבעה נכון לרגע זה מכחול לבן שנשארו מאחור, מסייעת.

צבי האוזר: כל השאר רצו קדימה.

צבי האוזר: אז זה גם - - - קצת מההתרגשות שלך.

>> קריאה: שוסטר, נזמין אותך מדי פעם גם.

>> קריאה: אל תדאג.

>> קריאה: בתור מ"מ מרגמות - - -

אלון שוסטר: אני מ"מ מרגמות.

אלון שוסטר: אל תעליב.

מיכל (מיקי) חיימוביץ': ז'רגון צבאי זה בוועדות האחרות.

מיכל (מיקי) חיימוביץ': אנחנו פה נהיה רוב נשי.

מיכל (מיקי) חיימוביץ': לא רוב, אבל יש לנו בכל זאת נציגות נשית שנכניס פה - - -

צבי האוזר: אז מיקי, זה הרגע האופטימלי להסתכל רגע 500 ימים לאחור, תראי איפה התחלת, תראי 500 יום והנה את כאן.

צבי האוזר: זה השינוי הדרמטי.

צבי האוזר: אני ראיתי את הרצינות שלך, את הדבקות במשימה, את האמונה, את הלהט כשלא היית אחראית על כלום.

צבי האוזר: ועכשיו לקחת את זה קדימה, אז נדמה לי שזכית בגדול לגעת ולהיות במקום שבו את יכולה לשנות מציאות לטובה, על אמת, בגדול, בענק.

צבי האוזר: אין ספק שזה מרגש וזה חשוב.

צבי האוזר: וכשאני חושב מה יהיה תחת הידיים שלך, תחת הפטיש הזה, אז אני נורא שמח שאני אחראי רק על החוץ, לא על הפנים, כי זה נראה לי הרבה יותר מורכב, הרבה יותר מסובך.

צבי האוזר: בהצלחה גדולה, ואיפה שאפשר לסייע - - -

מיכל (מיקי) חיימוביץ': המסייעת פה.

צבי האוזר: חוץ וביטחון יסייעו לפנים, ויחד נוכל למשימה.

מיכל (מיקי) חיימוביץ': תודה רבה.

מיכל (מיקי) חיימוביץ': ביום שני יהיה הדיון הראשון שלנו.

מיכל (מיקי) חיימוביץ': אנחנו מסתכלים על המצב הנוכחי, על משבר הקורונה, ומסתכלים קדימה.

מיכל (מיקי) חיימוביץ': מנסים להבין את ההשלכות הסביבתיות של המשבר הזה ואיך אנחנו מתעלים אותו ממשבר לשינוי ירוק.

מיכל (מיקי) חיימוביץ': זה יהיה הדיון הראשון על סדר יום הוועדה, ביום שני בשעה 10:00.

מיכל (מיקי) חיימוביץ': תודה רבה לכם וחג שמח.

מיכל (מיקי) חיימוביץ': הישיבה נעולה.